Satnica 11. Festivala mentalnog zdravlja 
Tema: “Sloboda, sigurnost i mentalno zdravlje”, Slogan: “Sigurni u nesigurnom svetu?
10-20. oktobar 2026. godine
Zrenjanin


Ponedeljak, 12. oktobar

Otvaranje Festivala / Konferencija za medije

Predstavljanje javnosti i lokalnoj zajednici značaj i vrednost  Festivala mentalnog zdravlja u Zrenjaninu. Informisanje šire javnosti  o programu i temi Festivala mentalnog zdravlja koji se po četvrti put organizuje u Zrenjaninu. Istaknuti  važnost umrežavanja različitih ustanova, organizacija i udruženja koja se bave mentalnim zdravljem.

Učesnici: 
· [bookmark: _Hlk146627564]dr Jelena Medić Simovljević, spec. socijalne medicine, koordinatorka Festivala za mentalno zdravlje u Zrenjaninu; Zavod za javno zdravlje Zrenjanin
· dr Bojana Vještica, spec. socijalne medicine; Dom zdravlja „Dr Boško Vrebalov“ Zrenjanin
· Aleksandra Tanasijević, sekretar Crvenog krsta Zrenjanin; Crveni krst Zrenjanin 
· [bookmark: _Hlk178153887]Andrijana Stojanović, diplomirani pedagog; Centar za pružanje usluga socijalne zaštite Grada Zrenjanina-Most


12.00-13.00 časova / Velika sala Zavoda za javno zdravlje Zrenjanin / Dr Emila Gavrila 15 / Zrenjanin

Bez prijave / ograničen broj posetilaca na 30

Organizator: Zavod za javno zdravlje Zrenjanin


[bookmark: _Hlk146626786]
Izložba dečijih likovnih radova “Sloboda”
Izložba likovnih radova dece predškolskog uzrasta i nižeg školskog uzrasta   biće postavljena  u holu Zavoda za javno zdravlje Zrenjanin  tokom trajanja festivala.  Konkurs je raspisan u septembru ove godine i poslat svim predškolskim ustanovama i osnovnim školama na teritoriji Srednjebanatskog okruga. Tema ovogodišnjeg Festivala mentalnog zdravlja je “Sloboda, sigurnost i mentalno zdravlje” pa je u skladu sa tim odabrana i tema likovnog konkursa. U izradi radova je učestvovalo celo odeljenje ili grupa dece.

Bez prijave / otvorena izložba tokom trajanja Festivala, od 12-20. oktobra 2026. godine
[bookmark: _Hlk146709597]13.00 časova / Otvaranje izložbe u holu Zavoda za javno zdravlje Zrenjanin / Dr Emila Gavrila 15 / Zrenjanin
Organizator: Zavod za javno zdravlje Zrenjanin

Izložba  radova “Sloboda identiteta kroz kreativnost”
 Medicinska škola Zrenjanin organizuje izložbu radova učenika trećih razreda na temu “Sloboda identiteta kroz kreativnost”. Metodološki akcenat izložbenih radova biće predstavljeni zdravstveno vaspitnim plakatima i zdravstveno vaspitnim panoima. Učenici  zajedno sa svojim nastavnicima prikazuju svoja kreativna saznanja vezana za slobodu individualnog i grupnog identiteta. 
Cilj događaja je aktivno učešće i sloboda kreativnog izražavanja kroz učeničke radove.
Bez prijave / otvorena izložba tokom trajanja Festivala, od 12-20. oktobra 2026. godine
14.00 časova / Otvaranje izložbe u holu Medicinske škole Zrenjanin / Novosadska 2A / Zrenjanin 

Učesnici: 
- Vesna Vitomir, nastavnik u medicinskoj školi; Medicinska škola Zrenjanin
-Jasmina Mandić, nastavnik u medicinskoj školi; Medicinska škola Zrenjanin 
-Ljiljana Bačujkov, nastavnik u medicinskoj školi; Medicinska škola Zrenjanin

Organizator: Medicinska škola Zrenjanin





[bookmark: _Hlk178148447]Sreda, 14. oktobar

Radionica: “Moja priča, moj identitet”
Interaktivna radionica „Moja priča, moj identitet“ namenjena je srednjoškolcima i bavi se temama slobode, autentičnosti i mentalnog zdravlja. Program se realizuje kroz sinergiju pedagoškog i psihološkog pristupa, vodeći učesnike kroz pažljivo struktuirane korake. U uvodnom delu koriste se savremeni digitalni alati pomoću kojih učenici anonimno unose prve asocijacije i kroz zajednički prikaz na ekranu otvaraju prostor za diskusiju. Kroz pedagoški dijalog, praćen vizuelnom prezentacijom, analizira se uticaj kulture, društvenog okruženja i vršnjačkih pritisaka na formiranje ličnosti, dok se kroz psihološki rad fokus stavlja na unutrašnji doživljaj sebe, izgradnju autonomije i normalizaciju adolescentskih kriza identiteta. U kreativnom delu radionice, kroz praktičnu art-akciju, učenici na pripremljenim papirnim krugovima osmišljavaju i crtaju sopstveni vizuelni simbol ili životni moto koji ih autentično predstavlja. Ovi simbolični radovi se potom kače na majice, a radionica se zaokružuje zajedničkim fotografisanjem, što jača vršnjačku povezanost i osećaj pripadnosti grupi.
Radionica je namenjena učenicima trećeg i četvrtog razreda srednje škole i održaće se u dva termina.
Voditelji:
-Jelena Kecman, pedagog; Medicinska škola Zrenjanin
-Smiljana Berar, psiholog; Medicinska škola Zrenjanin
Prijava na: pedagog.med@gmail.com / ograničen broj učesnika na 60
08.00-08.45 časova / prostorija Medicinske škole Zrenjanin / Novosadska 2A / Zrenjanin
09.00-09.45 časova / prostorija Medicinske škole Zrenjanin / Novosadska 2A / Zrenjanin
Organizator: Medicinska škola Zrenjanin


Radionica: “Širi krila, čuvaj um, sloboda nema granica”
Radionica se realizuje u okviru programa posvećenog mentalnom zdravlju mladih, pod sloganom „Širi krila, čuvaj um, sloboda nema granice“. Glavni fokus ovog interaktivnog susreta je istraživanje slobode identiteta kroz koncepte lične autentičnosti i autonomije. Učesnici će imati priliku da kroz vođene vežbe i grupnu diskusiju prepoznaju unutrašnje i spoljašnje pritiske koji ih sputavaju u svakodnevnom životu. Cilj radionice je mapiranje izazova poput vršnjačkog pritiska i digitalnog okruženja, kao i prepoznavanje svesne ili nesvesne autocenzure. Kroz praktičan rad, mladi će razviti lične strategije oslobađanja od nametnutih obrazaca ponašanja, naučiti kako da postave zdrave granice i ojačaju samopouzdanje, što direktno doprinosi očuvanju i unapređenju njihovog mentalnog zdravlja.
Voditelji:
- Jasna Jahura, diplomirani psiholog; Dom zdravlja “Dr Boško Vrebalov” Zrenjanin 
- Bojana Tomić, viša medicinska sestra; Savetovalište za mlade doma zdravlja “Dr Boško Vrebalov” Zrenjanin
Prijava na: savetovalistezamlade.zr@gmail.com / ograničen broj učesnika na 20 
09.00-12.00 časova /prostorija Savetovališta za mlade doma zdravlja “Dr Boško Vrebalov” Zrenjanin / Bulevar Milutina Milankovića 5 / Zrenjanin
Organizator: Savetovalište za mlade doma zdravlja “Dr Boško Vrebalov” Zrenjanin

Radionica: “Porodica kao sigurna luka”
Radionica za roditelje sa ciljem osvešćivanja značaja potrebe za sigurnosti kod dece tokom perioda odrastanja, sa naglaskom na zaštitu od riziko-faktora. Teorijska osnova sadržaja radionice je teorija psihosocijalnog razvoja Erika Eriksona. Voditelj radionice pokušaće da podstakne roditelje da se sa svojim sećanjima vrate u period detinjstva, te da na taj način razumeju razvojnu fazu u kojoj se njihova deca nalaze. Radionica će sadržati aktivnost u kojoj će se učesnici podeliti u grupe, te će izlagati zajedničke odgovore. Završnica radionice biće diskusija, sa razmenom predloga o što sigurnijoj "plovidbi" dece kroz "uzburkano more" odrastanja.
Namenjena je roditeljima dece u periodu puberteta, korisnicima usluga Centra Most.

Voditeljke:
· Aleksandra Majstorović, dipl.pedagog; Centar za pružanje usluga socijalne zaštite Grada Zrenjanina-Most

Prijava na: rukovodilac.savetovaliste@centarmostzr.com /  ograničen broj učesnika na 10
17.00-18.00 časova / prostorije Savetovališta Centra Most / Gimnazijska 25/2G / Zrenjanin
Organizator: Centar za pružanje usluga socijalne zaštite Grada Zrenjanina-Most





Četvrtak, 15. oktobar
Radionica: “Humanost kao snaga slobode”
Crveni krst Zrenjanin organizuje interaktivno predavanje u okviru 11. Festivala mentalnog zdravlja, na temu „Sloboda i mentalno zdravlje“. Predavanje će se održati u dva termina – za učenike osnovne škole i za širu javnost. Kroz razgovor, praktične primere i diskusiju, učesnici će imati priliku da istraže značaj slobode identiteta, povezanosti u zajednici i međugeneracijske solidarnosti kao temelja mentalnog zdravlja. Poseban akcenat biće na osnaživanju mladih da razvijaju autentičnost i sigurnost u sopstvene stavove, kao i na podizanju svesti o važnosti međusobnog poštovanja i podrške. Predavanje će biti vođeno u interaktivnom formatu, uz uključivanje publike kroz pitanja, kratke vežbe i zajedničke zaključke. Cilj je da se podigne svest o povezanosti slobode i mentalnog zdravlja, da se osnaže učesnici da razvijaju autentičnost i kvalitetne odnose, kao i da se podstakne zajednica na solidarnost i međusobnu podršku.
Predavanje je namenjeno učenicima osnovnih škola u Zrenjaninu
Predavači:
- Dunja Krišanov, stručni saradnik u Crvenom krstu Zrenjanin; Crveni krst Zrenjanin
-Luka Mandić, edukovani volonter u Crvenom krstu Zrenjanin; Crveni krst Zrenjanin 
Prijava na: jelena.domjeskov@redcross.org.rs /  ograničen broj učesnika na 60
12.30-13.30 časova / OŠ “Jovan Cvijić” Zrenjanin/ 7. jula 10A /Zrenjanin
20.00-21.00 časova /  Svečana sala Crvenog krsta Zrenjanin / Zmaj Jovina 1a / Zrenjanin
Organizator: Crveni krst Zrenjanin


Interaktivno predavanje: “Društvene mreže, veštačka inteligencija i mentalno zdravlje”
Interaktivno predavanje o uticaju društvenih mreža i upotrebi veštačke inteligencije na mentalno zdravlje, obuhvatiće pozitivne aspekte poput povezivanja i podrške, ali i negativne efekte kao što su pritisak za savršenstvo, zavisnost, cyberbullying i FOMO. Diskutovalo bi se o sve češćoj upotrebi Al u svakodnevnom životu. Cilj predavanja je da se ukaže mladima na "pametno" korišćenje društvenih mreža i AI.


[bookmark: _Hlk178148077]Predavač:
· Tanja Todorović, psihoterapeut, psihološki savetnik i master defektolog za bolesti zavisnosti; Todorović centar Zrenjanin-centar za psihoterapijsku i razvojnu podršku

 Prijava na: todorovic.centar@gmail.com  /ograničeni broj učesnika na 60

19.15-20.00 časova / Svečana sala Crvenog krsta Zrenjanin / Zmaj Jovina 1a / Zrenjanin

Organizator: Todorović centar Zrenjanin; Crveni krst Zrenjanin



Petak, 16. oktobar
Tribina: “Sloboda identiteta”
 U svečanoj sali Medicinske škole biće održana tribina na temu "Sloboda identiteta". Tema će biti predstavljena po tipu prezentacije uz prikaz video filma. Predavač na tribini je profesor sociologije  Damir P. Grošin. Na tribini učestvuju učenici trećih razreda, nastavnici i profesori. Cilj ovog predavanja je da se učenicima prenesu saznanja o slobodi identiteta u okruženju. Od učenika se očekuje aktivno učešće, da razumeju temu, da na svoj način predlože modele individualnog ili grupnog shvatanja identiteta.
Tribina je namenjena učenicima trećeg razreda srednje škole.

Učesnici:
- Vesna Vitomir, nastavnik u medicinskoj školi; Medicinska škola Zrenjanin
-Jasmina Mandić, nastavnik u medicinskoj školi; Medicinska škola Zrenjanin 
-Damir Grošin, profesor sociologije; Medicinska škola Zrenjanin

Prijava na: jasminap023@gmail.com/  ograničen broj učesnika na 60
08.00-10.00 časova / svečana sala Medicinske škole / Novosadska  2A / Zrenjanin
Organizator: Medicinska škola Zrenjanin







Ponedeljak, 19. oktobar


[bookmark: _Hlk178155653]
Interaktivno predavanje: “Biti zajedno, a ostati svoj-kvalitet odnosa kao snaga porodice i zaštita mentalnog zdravlja”
Porodica je jedno od prvih mesta u kojem učimo šta znači pripadati, biti prihvaćen, postavljati granice, tražiti pomoć i pružati podršku. Kvalitet porodičnih odnosa ne znači odsustvo neslaganja i teškoća, već sposobnost članova porodice da ostanu povezani i kada se ne slažu, da razgovaraju, čuju jedni druge i pronađu način da zajedno prolaze kroz životne promene i krize. Posebna pažnja biće posvećena porodici u periodu dolaska deteta, kada se menjaju uloge, odnosi i svakodnevni život svih članova. Učesnici će kroz kratke primere, pitanja i vežbe imati priliku da prepoznaju šta njihovim odnosima daje snagu, a šta ih udaljava, kao i da razmisle o malim promenama koje mogu doprineti većoj povezanosti, sigurnosti i mentalnom blagostanju porodice.
 Događaj je namenjen roditeljima, budućim roditeljima, članovima porodice, mladima, svima zainteresovanim za kvalitet odnosa i očuvanje mentalnog zdravlja porodice.
Predavač:
·  Slađana Stanić, strukovna medicinska sestra, glavna sestra polivalentne patronažne službe u  domu zdravlja “Dr Boško Vrebalov” Zrenjanin

Prijava na: halobeba1@gmail.com /ograničen broj učesnika na 20

17.00-19.00 časova / Centar za prevenciju doma zdravlja “Dr Boško Vrebalov” Zrenjanin / Bulevar Milutina Milankovića 5 / Zrenjanin

Organizator: Polivalentna patronažna služba Doma zdravlja “Dr Boško Vrebalov” Zrenjanin



[bookmark: _Hlk178154641]






Radionica: “Sigurni u nesigurnom svetu”

Radionica je osmišljena kao interaktivan prostor za razgovor, razmenu iskustava i prepoznavanje ličnih i društvenih faktora koji utiču na mentalno zdravlje. Osmišljenim aktivnostima korisnici dnevnog boravka će biti osnaženi da prepoznaju prepreke koje ugrožavaju njihovu slobodu i mentalno blagostanje, kao i da razviju strategije za prevazilaženje ličnih i društvenih izazova. Radionica ima za cilj da razvije svest o značaju prihvatanja različitosti i društvene inkluzije kao I da podstakne razgovor o slobodi i njenom uticaju na mentalno zdravlje sa ciljem jačanja psihološke otpornosti učesnika u uslovima društvene neizvesnosti. Svrha radionice je da doprinese stvaranju zajednice zasnovane na poštovanju, solidarnosti I međusobnoj podršci.
Radionica je namenjena korisnicima Dnevnog boravka ,,Naša priča” , u cilju stvaranja inkluzivnije zajednice i očuvanju mentalnog zdravlja.

Voditelji:
· [bookmark: _Hlk178157734]Dubravka Zarić, dipl. defektolog, Dnevni boravak „Naša priča“ Centra za pružanje usluga socijalne zaštite Grada Zrenjanina-Most
· Frosina Pantoš,  dipl. specijalni pedagog Centra za pružanje usluga socijalne zaštite Grada Zrenjanina-Most

 Prijava na: pantos.frosina@centarmostzr.com/ broj učesnika ograničen na 20

11.00-12.00 časova / Dnevni boravak „Naša priča“ / Milentija Popovića bb   / Zrenjanin

 Organizator: Centar za pružanje usluga socijalne zaštite „Most“- Dnevni boravak  za odrasla lica sa telesnim invaliditetom i intelektualnim teškoćama



Utorak, 20. oktobar

Tribina: “Autonomija kao vid slobode i mentalno zdravlje”
Šta je autonomija? Kako je dostići i šta sve podrazumevamo pod pojmom autonomije? Kako rad na ličnom rastu i razvoju može da nam pomogne? Ovo su neka od pitanja kojima će se baviti tribina. Cilj je podizanje svesti o važnosti autonomije, autentičnosti, ličnih granica i integriteta na očuvanje i unapređenje mentalnog zdravlja. 
Učesnici:
-dr Jelena Medić Simovljević, spec. socijalne medicine, koordinatorka Festivala za mentalno zdravlje u Zrenjaninu; Zavod za javno zdravlje Zrenjanin
-dr Bojana Vještica, spec. socijalne medicine; Dom zdravlja „Dr Boško Vrebalov“ Zrenjanin

Prijava na: jelena.medic@zastitazdravlja.rs /broj učesnika ograničen na 30

12.30-14.00 časova / Svečana sala Zavoda za javno zdravlje Zrenjanin/ Dr Emila Gavrila 15 / Zrenjanin

Organizator: Zavod za javno zdravlje Zrenjanin; Dom zdravlja “Dr Boško Vrebalov” Zrenjanin

[bookmark: _GoBack]“Institut za javno zdravlje Vojvodine je krovna ustanova Festivala mentalnog zdravlja i nosilac autorskih prava. Institut pruža mentorsku podršku i smernice gradovima realizaciji ove manifestacije, ali nije odgovoran za sam sadržaj događaja.”


